google/wiki40b huggingface dataset:
Université Panthéon-Assas

Université Panthéon-Assas (opprinnelig Paris II) er et universitet i Paris. Det ble etablert etter en universitetsreform den 1. januar 1971 og har om lag 19 000 studenter.
Navnet Panthéon-Assas skyldes at Panthéon ligger like i nærheten av universitetet, og at hovedbygget ligger i rue d'Assas. Universitetet ligger vest for Jardin du Luxembourg. Det klassiske studentkvarteret i byen, Quartier latin, er ikke langt unna. 
Universitetet regnes som en etterfølgerinstitusjon etter det gamle Universitetet i Paris, mer spesifikt dets juridiske fakultet. Det er særlig innen jus og økonomiske studier at Paris II har fått et godt ry. Det undervises også i administrasjonsfag, politikk og samfunnsvitenskap.
Jungmädelbund

Jungmädelbund (tysk for «forbund for unge jenter»), også kalt Deutsche Jungmädeln, forkortet Jungmädeln og JM («tyske jenter/småjenter»), var en barneorganisasjon for jenter i alderen fra 10 til 14 år i det nasjonalsosialistiske Tyskland fra 1931 til 1945. Organisasjonen var underlagt Bund Deutscher Mädel (BDM) som igjen var del av Hitlerjugend (HJ) i det militaristisk gjennomorganiserte og ensrettede Tredje rike.

Medlemskap og aktiviteter

Medlemmene i Jungmädelbund måtte være av «arisk rase«, tyske statsborgere og ikke ha medfødte defekter eller sykdommer. Etter å ha blitt registrert ved BDM-kontoret i «det brune huset» (det lokale partikontoret), gjennomgått tester og fått opplæring i organisasjonen, ble jentene prøvemedlemmer under en seremoni på Adolf Hitlers bursdag 20. april. For å bli fullverdig medlem måtte jentene bestå «Jungmädelutfordringen». På seks måneder, fram til 2. oktober, skulle de da blant annet foreta en endagsreise med gruppa de tilhørte (for å styrke fellesskapet), være med på forskjellige sportsaktiviteter (for å bli mer disiplinerte og militaristiske) og delta på Jungmädelmøter (der de lærte seg å sy, synge, framføre dikt, danse folkedanser og personlig hygiene). Etter ytterligere en seremoni fikk jentene rett til å bære BDM-uniformen, som bestod av en kortermet hvit bluse, blåsvart skjørt og speidertørkle, og delta i mer offisielle sammenhenger. Når jentene fylte 14 år ble de flyttet til Bund Deutscher Mädel (BDM) der de forble til de var 18. I BDM fortsatte fostringen, både fysisk og mentalt, for å forme den «unge kvinnen».
Hensikten med organisasjonene i Hitlerjugend var å fostre barna i en nasjonalsosialistisk ånd. Aktivitetene og lagene var atskilt fra atskilt fra guttenes, men det ble arrangert fester der både JM og BDM, altså jenter fra ti til atten år, var sammen. Aldersskillet skyldtes blant annet idrettkonkurranser og andre fysiske aktiviteter, der det var hensiktsmessig å dele barna i aldersgrupper.Jenteorganisasjonene skulle særlig verne om «kvinnelige dyder», gi opplæring i søm, matlaging og andre hjemlige husmorsysler og motvirke «ikke-arisk» innflytelse. Den viktigste kvinnerollen var å sørge for familien og produsere gutter til det tyske militærapparatet.
NM i bryting 1960

NM i bryting 1960 ble arrangert i Sarpsborg 19.-20. mars og Kristiansund 26.-27. mars. Arrangører var Torp IF, Kristiansund AK og IL Braatt. 
Kongepokalen ble vunnet av Harald Barlie.
Hvitveislundmåler

Utseende

En middelsstor (vingespenn 21 – 25 mm), slank, mer eller mindre grålig måler. Den kan variere nokså mye i utseende men kan lett kjennes på det to avlange, mørke flekkene i den ytre delen av forvingen. Hannen har fjærformede antenner. Forvingen er mer eller mindre grå, ofte grønnlig eller rødlig, med tre hvite tverrbånd. Noen ganger dominerer den hvite fargen. Det innerste tverrbåndet, nær roten, er ganske smalt, de to ytterste bredere. Like utenfor det ytterste tverrbåndet sitter det to avlange, brunsvarte flekker som ofte er sammenvokst innerst. Begge vingepar har en rekke av små, svarte flekker langs ytterkanten. Bakvingen er gråhvit. Larven er lang og slank og skiller seg slik fra de fleste andre artene i slekten Perizoma. Den er grågrønn på farge med korte, mørke børster.

Levevis

Arten lever på myrer, heier og andre åpne områder. I motsetning til de fleste andre Perizoma-artene lever larven åpent på næringsplanten, ikke inne i frøkapslene, og den kan benytte en rekke forskjellige næringsplanter, dog sannsynligvis ikke hvitveis. Dette kan gi grunnlag for å regne denne arten (og noen andre) til en egen slekt, Mesotype. Larven kan finnes blant annet på blåbær (Vaccinium myrtillus), vier (Salix spp.), røsslyng (Calluna vulgaris) og geitrams (Chamerion angustifolium). De voksne målerne flyr i juli – august, og arten overvintrer som egg.

Utbredelse

Arten finnes i hele Europa, og i hele Norge bortsett fra Finnmark.
Maurice Wignall

Karriere

Hans første VM var VM i friidrett 1997 i Athen, der han deltok i lengde. Han hoppet nest lengst av alle i kvalifiseringsrunden, med 8,09, men han deltok likevel ikke i finalen. Lengden hans på 8,09 er fortsatt hans personlige rekord. Hans landsmann, James Beckford kom på fjerdeplass. 
I 2001 deltok han både i VM innendørs i mars og VM utendørs i august. I VM innendørs ble han slått ut i semifinalen på 60 meter hekk, mens i VM utendørs ble han slått ut i kvalifiseringsheatet. Året etter fikk han imidlertid bronse på 110 meter hekk i Samveldelekene 2002, bak Shaun Bownes og Colin Ray Jackson. 
I 2004 vant han sin første VM-medalje. I innendørs-VM i Budapest fikk han bronse på 60 meter hekk. Her satte han ny jamaicansk rekord i finalen med 7,48. Gullet gikk til Allen Johnson, og Liu Xiang fikk sølv. Han nådde finalen i VM 2005 (7.-plass) og innendørs-VM 2006 (4.-plass). I Samveldelekene 2006 vant han gull på 110 meter hekk, med tiden 13,26, som var hans raskeste tid denne sesongen. Han slo Chris Baillie med 35 hundredels sekund. 
Han har ikke vunnet noen internasjonale medaljer etter dette, men han har deltatt i de store mesterskapene. Han endte på 8.-plass i VM 2007, ble slått ut i semifinalen i VM innendørs 2008, og endte på 6.-plass i sommer-OL 2008. Han kom på 5.-plass i VM 2009 og 6.-plass i VM innendørs 2010.
Industrias Kaiser Argentina

Industrias Kaiser Argentina S.A., forkortet IKA, var en argentinsk bilprodusent dannet i 1956 som et joint venture med Kaiser-Willys. Etter at Renault gradvis økte sin eierandel på begynnelsen  av 1970-tallet byttet bedriften navn til Renault Argentina S.A.

Historikk

På begynnelsen av 1950-tallet hadde Juan Peróns regering forhandlet med flere amerikansk biltilprodusenter om å starte bygging i Argentina. Den eneste som til slutt var intressert var Kaiser. Størsteparten av den argentinske eierrandelen havnet hos den statlige bilfabrikken IAME.
Da IKA ble dannet hadde Kaiser tatt kontroll over Willys-Overland og de første kjøretøyer som IKA bygde var ulike versjoner av jeepen. Etter at Kaiser la ned byggingen av Manhattan-modellen flyttet man stanseverktøyet til Argentina, hvor byggingen fortsatte under navnet Carabela. For å kunne tilby kundene noe mindre biler kom IKA Bergantin som var basert på Alfa Romeo 1900. IKA lisenbygget også ulike  modeller fra Renault og for å erstatte den gammelmodig Carabela ble det også bygget biler fra American Motors Corporation på lisens. I 1965 tok IKA over konkurrenten Siam Di Tella.
IKA's første egne konstruksjon var IKA Torino som ble introdusert i 1966. Mye av teknikken kjennes igjen fra AMC's biler, men den sekssylindrede motor med overliggende kamaksel som kom fra Jeep og karosseriet ble tegnet av Pininfarina. Fra slutten av 1960-tallet økte Renault sine intresse og bilene ble kallt IKA-Renault.
Stuping under Sentralamerikanske og karibiske leker 1959

Stuping under Sentralamerikanske og karibiske leker 1959. Stuping var en av flere sporter i de åttende sentralamerikanske og karibiske leker som ble arrangert i Caracas i Venezuela i perioden 6. til 15. januar 1959. Det var åttende gangen som stuping var med i de sentralamerikanske og karibiske leker. Det var fire øvelser, 3 meter sviktstup og ti meter tårnstup for både menn og kvinner. Mexico ble beste nasjon med tre gullmedaljer foran Venezuela med en.
Københavns Politi

Københavns Politi er befolkningsmessig den største politikretsen i det danske politiet. Politikretsen omfatter København, Frederiksberg, Tårnby og Dragør kommuner og dekker et område på ca. 171 km² med drøyt 630 000 innbyggere.
Københavns Politi ledes av politidirektør Johan Reimann. (2011) Direkte underlagt politidirektøren er en stedfortredende visepolitidirektør, en administrativ visepolitidirektør, en sjefanklager og en sjefpolitiinspektør. Den operative politivirksomheten er delt i ordenspoliti og kriminalpoliti. Kretsen har omkring 2 600 ansatte, fordelt på politiutdannede medarbeidere, juridisk utdannede, kontoransatte og servicemedarbeidere.
Politikretsens hovedkvarter er Københavns politigård. I tillegg har Københavns Politi tre politistasjoner: Stasjon Amager, Stasjon Bellahøj og Stasjon City. Til hver av de tre politistasjonene hører dessuten et antall nærpolitistasjoner, hvor publikumsbetjeningen foregår mer lokalt i bydelene.
Fram til 1972 og i perioden 1998-2012 hadde Københavns politi et ridende politikorps organisert som Københavns Politis Rytteriafdeling.
Kendra Young

Tidlig liv

Kendras foreldre sendte henne vekk for å trene i en veldig tidlig alder da det ble klart at hun var en potensiel Jeger. Hun viste ikke sitt eget etternavn mens hun studerte under Vokter Sam Zabuto. Frem til hun ble aktivert hadde hun fortsatt ikke mødt foreldrene sine men hun hadde fått sett bilder. Zabuto var veldig streng og lot henne ikke ha et sosialt eller romantisk liv, noe han lærte henne at distraherte henne fra kallet. istedenfor studerte hun hardt både Jeger Håndboken og slossteknikkerog hadde også en stake hun kalte "Mr. Pointy". Etter et helt liv med preparasjoner ble hun aktivert da Buffy ble druknet av The Master men da Buffy ble gjenoplivet av Xander, var det for første gang to Jegere samtidig i verden.
Nanko gasskraftverk

Nanko gasskraftverk er et varmekraftverk i Japan. Installert produksjonseffekt er 1 800 MW. Brenselkilden er naturgass i form av LNG.
Burkina Faso under Afrikamesterskapet i friidrett 2004

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Teesta V-demningen

Teesta V-demningen er en demning med et vannkraftverk i Teesta-elva, i delstaten Sikkim i det nordøstlige India. Årsproduksjonen er 2,5 TWh elektrisk kraft. Anlegget stod ferdig utbygd i 2008.
Totalt installert vannkrafteffekt er 510 MW.
Agha Muhammed Khan Qajar

Styre

Agha Muhammed Khan ble den første Qajar-kongen ved å styrte den daværende kongen Lotf Ali Khan som var en av Zand-kongene . Agha Muhammad Khan var en brutal hersker og drepte enhver som kunne bli en trussel mot tronen hans. I 1795 erobret han Georgia, og samme år okkuperte han Khorasan.
I 1795 flyttet han hovedstaden fra Sari til sin hjemby Teheran, som på den tiden var en liten landsby. Selv om Agha Muhammed Khan ikke klarte å ekspandere landets grenser så mye som kongene før han, forsvarte han seg godt mot inntrengende land, slik som Russland, som flere ganger prøvde å ta Georgia, Derbent og Baku.

Død

Agha Muhammed Khan ble myrdet i 1797 i byen Shusha. To av hans soldater som passet på han mens han sov hadde blitt uenige om noe og begynte å skrike til hverandre. Agha Muhammad Khan ble vekket av lydene og beordret henrettelsen av de to soldatene med en gang. Men siden det var en fredag, som ifølge islamsk lov er en hellig dag, hvor man ikke skal drepe noe eller noen, bestemte Qajar seg for å henrette dem dagen etter. Ettersom soldatene visste at Agha Muhammed Khan ikke hadde noen planer for å vise nåde, drepte de to soldatene han mens han sov.  
Hans nevø, Fath Ali shah, etterfulgte han. Etter Agha Muhammed Khans død viste lande ekstrem svakhet og ingen av de etterfulgte kongene klarte ikke å lede politikken til Agha Muhammad Khan og kort tid etter hans død var landet under angrep fra alle sider.
Oksøya

Oksøya er en øy mellom Eidangerfjorden og Ormerfjorden i Porsgrunn kommune i Telemark.
Øya har fergeanløp sommerstid fra Porsgrunn Kommunale Fjordbusser.
Normisjon har et av sine leirsteder på øya.
Ghostbusters (sang)

Ghostbusters er en sang skrevet av Ray Parker Jr. som ble spilt inn og gitt ut på singel med Ray Parker Jr. i 1984.
Wenche Myhre spilte sangen live på showet Wenche 70 i 2017. På norsk ble sangen kalt Kun 70.
Beauftragter der Bundesregierung für Migration, Flüchtlinge und Integration

Beauftragter der Bundesregierung für Migration, Flüchtlinge und Integration eller Integrationsbeauftragter (norsk meningsoversettelse: Departementsråd eller minister uten portefølje, for migrasjon, flyktninger og integrasjon) er et politisk embete ved Forbundskanslerens kontor. Ministeren skal blant annet arbeide for at migrantene får mulighet til å delta i samfunnslivet og at den offentlige diskusjon er åpen, respektfull og målrettet.

Historie

Embetet ble opprettet i 1978. Det lå siden under ulike departementer, inntil det i 2005 ble flyttet til Forbundskanslerens kontor under Angela Merkel. Innehaveren av embetet har fra 2018 tittelen statsminister.

Oppgaver

Ministeren bistår regjeringen ved utviklingen av migrasjons-, flyktninge- og integrasjonspolitikken i Tyskland, og støtter samarbeidet mellom tyskere og utlendinger, med eller uten innvandringshistorie.

Migrasjon

Ifølge en folketelling i 2015 hadde tilsammen 21 % av innbyggerne i Tyskland migrasjonsbakgrunn, Det utgjør ca. 17,1 million mennesker. Ca. 55 % av disse er tyske stasborgere, og 33 % var født i landet. Av innvandrerne var 45 % fra andre EU-land, og 13 % hadde statsborgerskap i andre europeiske land. Andelen fra Asia var 30 %, mens 5 % var fra Afrika.
Migrantene kommer fra 190 ulike land og har ulik bakgrunn. Ministerens oppgave er å gi migrantene muligheter til å delta i samfunnslivet.

Flyktninger

Ministeren skal tjene interessen til flyktningene og deres familier, og sørge for at rammebetingelsene stemmer og ikke blir dårligere. Hun skal informere parlamentet og offentligheten om utviklingen. Ministeren skal støtte flyktningene når den offentlige debatt blir grov og dreier mot hat og menneskefiendtlighet. Hun skal arbeide for at samfunnet viser tydelig farge mot menneskefiendtlighet og rasisme, og bidra til at den offentlige diskusjon er åpen, respektfull og målrettet.

Integrasjon

Ministeren kan overfor regjeringen foreslå endringer i rettsregler eller andre forhold som berører hennes arbeidsområde.
Have a Happy

«Have a Happy» er en kjapp amerikansk popsang, skrevet av Buddy Kaye, Dolores Fuller og Ben Weisman.
Den ble fremført av Elvis Presley i filmen Change of Habit i et tivoli, hvor han var sammen med Mary Tyler Moore og en liten jente.
Instrumentalbackingen ble innspilt i Decca Universal Studio 5. mars 1969, Elvis tilføyde vokalen 6. mars 1969.
«Have a Happy» fantes på LP-albumet Let's Be Friends.
Leofsige

Etymologi

Navneleddet leof har opprinnelse i urgermanske *leubha, «kjær». Den norrøne formen av navneleddet var ljúfr. Navneleddet sige har opprinnelse i urgermanske *seʒiz, «seier». Den norrøne formen av leddet var sigr.
Lefsi var en norrøn sammentrukket form av navnet.
Pulcinella

Pulcinella var en av de komiske tjenerrollene, i zanni, i den italienske teaterformen Commedia dell'arte. Rollefigurene var knyttet til ulike italienske byer, og Pulcinella var napolitaneren.
Han var ikke en av de opprinnelige karakterene i Commedia dell'arte, men ble trolig innført tidlig på 1600-tallet av Andrea Calsea fra Napoli.

Utseende og karakter

Pulcinella var en av maskerollene i Commedia dell'arte. Han hadde en svart halvmaske med en nese krummet som et nebb, og en spiss, hvit narrehatt. Ifølge teaterhistorikeren Jon Nygaard er denne hatten i folketroen forbundet med gjengangere og demoner. Pulcinellas antrekk forøvrig var som oftest en hvit skjorte med et tau i livet. Han var utstoppet både foran og bak, så han hadde tydelig kulemage og pukkelrygg. Det hørte med til rollen å ha en skrikende, kaklende måte å snakke på. Denne stemmen fremkom ved at utøveren hadde et lite metallrør i munnen. Den nebblignende nesa og måten å gå og snakke på, gjorde at han kunne minne om en hanekylling. Han ble som regel fremstilt som lat, feig og storskrytende.

Opphav

To velkjente rollefigurer i Romerrikets komedieteater, fabulæ Atellanæ, var Maccus og Bucco. Disse nevnes i flere kilder som forgjengere for Pulcinella. Bucco var matglad og frekk; Maccus var utstyrt med en diger mage og lang kroknese og var en skrythals, som Pulcinella.

Etymologi

Det er flere teorier om opphavet til Pulcinellas navn. Én er at navnet kommer av pullus galinaceus, latin for den stortalende hanekyllingen. Dette var et kallenavn Maccus skal ha hatt. En annen teori er at Pulcinella skal være oppkalt etter tryllekunstneren Pucci d'Anielo.

Teaterfigur

Pulcinella ble etter hvert svært populær i figurteaterforestillinger, enten som marionett eller hanskedukke. Små Pulcinellaspill ble for eksempel vist i figurteaterbokser på torgene i Napoli under karnevalstiden.
Flere Commedia dell'arte-trupper turnerte utenfor Italia, det gjaldt spesielt Pulcinellaspillerne. En av dem, Giovanni Briocci, etablerte seg i Paris i 1649. Han praktiserte som tanntrekker, og brukte en ape og en teaterfigur han kalte Polichinelle for å tiltrekke seg potensielle pasienter. I Italia var Pulcinella én blant mange teaterfigurer. I Frankrike ble Polichinelle den desidert mest populære.
Pulcinella kom også til England og Tyskland. Den første dokumentasjon av en Pulcinellaspiller i Tyskland, er fra Nürnberg i 1649.  Til London kom den første italienske Pulcinellaspilleren i 1662. 
I tillegg til franske Polichinelle har flere teaterfigurer røtter i den italienske Pulcinella, for eksempel russiske Petrusjka, tyske Kasperle og engelske Punch. I Spania har etterkommeren etter Pulcinella fått både en tittel og et fornavn: Don Christobal Pulcinela.
Hespereburia

Utseende

Middelsstore, avlange, blankt rødbrune trebukker. Pronotum har et par avlange, svarte flekker, dekkvingene et par ovale, lysgule flekker ved roten og gjerne også to par smale, lysegule flekker bak midten, disse er delvis kantet med svart og det er gjerne også et smalt, ujevnt, svart tverrbånd. Antennene er tynne og noe lengre enn kroppen. Pronotum er tønneformet, gjerne litt smalere foran enn bak. Dekkvingene er nesten jevnbrede og ender i en spiss tann. Beina er middels lange, rødlige, lårene på mellom- og bakbeina svarte i spissen.

Utbredelse

Artene er kjent fra Fransk Guyana, Brasil, Peru og Bolivia.
American Steam Car

American Steam Car var en amerikansk, dampdrevet bil som ble bygget av Thomas Derr sitt firma  American Steam Automobile Co i West Newton i Massachusetts mellom 1924 og 1931. De fleste bilene var modifiserte Hudson-modeller, eller bygget på chassis fra Hudson.  Derr var tidligere en del av fakultetet ved Massachusetts Institute of Technology.
Derr hadde tidligere spesialisert seg på vedlikehold og modifikasjoner av Stanley dampbiler, før han satte i gang med egenutvikling av dampmotorer og kjeler for montering på et antall forskjellige biler.  Hans kundegruppe innbefattet hovedsakelig tidligere eiere av Stanley-vogner.
Arad (fylke)

Administrativ inndeling

Fylket har én municipiu, ni byer og 68 comună.
Ecitoninae

Utseende

Små til store, slanke, langbeinte maur med store, lysfargede hoder og enorme, sigdformede kjever. I motsetning til hærmaurene i den gamle verden har de øyne, men disse er ganske små og de ser trolig lite.

Levevis

Ecitoniinae er hærmaur, som vandrer rundt i enorme hærer som gjennomsøker landskapet og dreper og spiser alle smådyr som ikke kan komme seg vekk. Ecitoniinae bygger ikke noen form for tuer, når de skal slå seg til ro, danner maurene et levende reir ("bivuakk") av hundretusenvis av maur som holder fast i hverandre. Kolonien veksler mellom vandringsfaser, da de vandrer rundt og herjer terrenget, og formeringsfaser, da de holder seg i ro og avler opp avkom. Hver fase varer gjerne to eller tre uker. Koloniene holder seg i ro om natten, gjerne under en rot eller i et annet hulrom i bakken. Maurene kan krysse hindringer med at de biter seg sammen i lange rekker og danner levende broer som kolonifellene kan gå over. Den mest kjente arten er Eciton burchelli, som danner store kolonier i regnskogen sør- og Mellom-Amerika. Denne arten sprer seg ut i vifteform og angriper på bred front, for de fleste andre artene er det vanlig at de angriper som isolerte kolonner.

Fulgt av fugler

En lang rekke spurvefugler følger etter Eciton-hærene når de vandrer gjennom skogen og fanger insekter og andre smådyr som de maurene jager ut. Blant annaet har gruppene maurfugler og maurrikser fått navn fra denne atferden. Det ser ut til at fuglene lar maurene være i fred og konsentrerer seg om å angripe de flyktende insektene.

Utbredelse

Disse maurene lever i Amerika, slekten Eciton i Sør- og Mellom-Amerika, mens de små Neivamyrmex-artene går nord til det sørlige USA.
Mechtild av Holstein

Mechtild av Holstein, også skrevet Mechtilde, Machtilt, Mathilde og Matilda, (født 1220 eller 1225, død 1288) var en tysk prinsesse som seinere ble dansk dronning og svensk hertuginne. Hun var datter av greven Adolf IV av Holstein og Hedvig av Lippe. Metchild giftet seg med den danske kongen Abel av Danmark (1218–1252). Enkedronninga avgav kyskhetsløfte etter sin manns død, men giftet seg på nytt i 1261 med den svenske adelsmannen Birger jarl til Bjälbo som tilhørte Folkunga-ätten. Metchild er begravet i Varnhems klosterkirke i Västergötland i Sverige.

Annet

Operaen Birger Jarl och Mechtild ble skrevet av G. F. Gyllenborg på oppdrag av den svenske kongen Gustav den 3. og oppført i Stockholm første gang i 1790.
Trichogomphus mongol

Utseende

En stor (opptil 40 millimeter) og kraftig, blank, svart hornbille. Hannen har et langt og kraftig horn på hodet og fire horn på pronotum, ett par på sidene og et i midten. Pronotum er for det meste glatt og blankt, men har noen felter med nettmasket mikroskulptur. Hunnen hos denne arten mangler horn på hodet, har bare en liten knøl, og pronotum er rundet uten noen horn eller uthulinger, svært grovt punktert foran, glatt og blankt bak. Dekkvingene hos begge kjønn er blanke uten punktrader, kraftig punkterte ved roten.
Disse billene er meget kraftig bygde, også til hornbiller å være.

Utbredelse

Arten er utbredt i det sørlige Kina og Vietnam.
Inter Caetera

Inter Caetera var en pavelig bulle utstedt av Pave Alexander VI den 4. mai 1493 for å stoppe kampene mellom Spania og Portugal over territorier i den «nye verdenen». Dokumentet fastsetter en lengdegrad 100 spanske «leguas» vest for Kapp Verde-øyene. Land vest for denne linjen ville høre til Spania mens de øst for linjen gikk til Portugal.
Denne fordelingen var derimot ujevn. Spania hadde en stor innvirkning på bullen, som ekskluderte Portugal fra Amerika (Alexander VI var av spansk opprinnelse). Bakgrunnen for bullens favorisering av Spania var at det var en belønning for nasjonens tjenester for Den romersk-katolske kirke. Tordesillastraktaten (1494) var en nødvendig oppfølging av denne bullen. Den flyttet nord-sør-linjen lenger mot vest, noe som skulle vise seg å gagne de portugisiske interesser i Brasil.
Videregående skole

Videregående skole (eller VGS) er den delen av videregående opplæring som foregår i skole. Den har tre videregående trinn (i noen spesialtilfeller fire). For yrkesfaglig utdanning foregår deler av utdanningen i bedrift, som oftest to år i lære i en bedrift etter to år i videregående skole. Opplæringen i videregående skole tilsvarer i stor grad den som gis i High school.

Videregående skole i Norge

All ungdom mellom 16 og 19 år har rett til ett av tre alternative videregående trinn (studieretninger) som de har søkt på, og til to års videregående opplæring som bygger på videregående trinn 1. Alle har rett til tre års videregående opplæring tatt ut over en femårsperiode. Denne utdanningen fører fram til studiekompetanse eller yrkeskompetanse.  Elever som tar yrkesfaglig utdanning, kan skaffe seg generell studiekompetanse ved å ta påbygging til generell studiekompetanse.
Elever med rett til tilpasset opplæring, skal kunne få videregående opplæring i inntil to år ekstra når eleven trenger det for å nå opplæringsmålene som er satt for vedkommende. Voksne som ikke har fullført videregående opplæring har rett til gratis opplæring fra det året de fyller 25 år.